**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2016. november23-i ülésére)

## TÁRGY: KISKŐRÖS, POZSONYI UTCA 2.SZÁM ALATTI IRODAHELYISÉG INGYENES HASZNÁLATBA ADÁSAA KISKŐRÖS VÁROSÉRT ALAPÍTVÁNYRÉSZÉRE

Kiskőrös Város Képviselő-testülete az 91/2006. sz. határozatával a Kiskőrös Városért Alapítvány részére ingyenes használatba adta az önkormányzati tulajdonú Kiskőrös belterületi 3138/A/3. hrsz-ú, természetben 6200 Kiskőrös, Pozsonyi u. 2. emelet 7. szám alatti15,24 m2 alapterületű irodahelyiséget.

A Kiskőrös Városért Alapítvány kuratóriumánakelnöke kérelmet nyújtott be, annak érdekében, hogy Kiskőrös Város Önkormányzata továbbra is biztosítsa a társaság részére rendelkezésre bocsátott helyiséget, atelepülésfejlesztés, a város fejlődését szolgálóközfeladat ellátása céljából.

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontja alapján helyi közügyek, valamint a helyben biztosítható közfeladatok körében ellátandó helyi önkormányzati feladat a településfejlesztés, településrendezés.

A nemzeti vagyonról szóló 2011. évi CXCVI. törvény (a továbbiakban: Nvtv.) 11. § (13) bekezdésében foglaltak szerint a nemzeti vagyon ingyenesen kizárólag közfeladat ellátása, a lakosság közszolgáltatásokkal való ellátása, valamint e feladatok ellátásához szükséges infrastruktúra biztosítása céljából az ahhoz szükséges mértékben hasznosítható, valamint adható vagyonkezelésbe.

Az Nvtv. 11.§ (10) bekezdésében foglaltak alapján a nemzeti vagyon hasznosítására vonatkozó szerződés csak természetes személlyel vagy átlátható szervezettel köthető. A hasznosításra irányuló szerződés határozatlan vagy legfeljebb 15 éves határozott időre köthető, amely időszak egy alkalommal legfeljebb 5 évvel meghosszabbítható abban az esetben, ha a hasznosításra jogosult valamennyi kötelezettségét szerződésszerűen, késedelem nélkül teljesítette. E bekezdés szerinti korlátozás nem vonatkozik az állammal, költségvetési szervvel, önkormányzattal vagy önkormányzati társulással kötött szerződésre.

Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII.19.) számú önkormányzati rendeletének27.§ (4) bekezdésében foglaltak szerint az önkormányzati vagyon használati, hasznosítási jogának ingyenes átengedésére – az átengedés időtartamától függetlenül – értékhatár nélkül, a nemzeti vagyonról szóló törvényben foglaltakra figyelemmel a Képviselő-testület jogosult.

A fentiekre tekintettel javaslom, hogy a Képviselő-testület a Kiskőrös belterületi 3138/A/3.hrsz-on nyilvántartott, természetben 6200 Kiskőrös, Pozsonyi utca 2. emelet 7. szám alatti, 15,24m2 alapterületű irodahelyiséget ingyenesen használatba adja meghatározott, 5 éves időtartamra, 2016. november 16. napjától 2021. november 15. napjáig a Kiskőrös Városért Alapítvány részére, a város fejlődésének elősegítése érdekében.

**Kiskőrös, 2016. november15.**

**Domonyi László sk.**

**polgármester**

### HATÁROZAT-TERVEZET

Kiskőrös Város Önkormányzatának Képviselő-testülete

1. egyetért azzal, hogy az önkormányzati tulajdonú, Kiskőrös belterületi 3138/A/3. hrsz-on nyilvántartott, természetben 6200 Kiskőrös, Pozsonyi utca 2. emelet 7. szám alatti, 15,24m2 alapterületű irodahelyiséget ingyenesen használatba adja 5 éves időtartamra, 2016. november 16. napjától 2021. november 15. napjáig a Kiskőrös Városért Alapítvány részére településfejlesztés, a város fejlődésének elősegítése céljára.
2. felhatalmazza a polgármestert a határozat-tervezet mellékletét képező haszonkölcsön-szerződés megkötésére.

**Felelős:** polgármester

**Határidő:** értelemszerűen